
LAB ØVELSE MIKROBIOLOGI

Øvelse 1:
Toalettpapir som barriere mot mikroorganismer

Utstyr:
Mac Conkey skåler

Test organismen E. Coli

Toalettpapir

Klorinløsning i begerglass

70% etanol

Såpe

Vi skulle i denne øvelsen få frem hvor gjennomtrengelig toalettpapir er for mikroorganismer, og nødvendigheten av håndvask etter toalettbesøk. Vi skulle se på om vi kunne drepe mirkoorganismene med håndvask, først utført med såpe, så med 70 % etanol, 
Vi brukte Escherichia coli, som en testorganisme. E. Coli er en tarmbakterie som vi finner i store mengder i tarmen hos mennesker og varmblodige dyr. Vi brukte et selektivt dyrkningsmedium, MacConkey-agar, som er en næringsgele som inneholder gallesalter. Det gir tarmbakterier en vekstfordel sammenlignet med andre typer bakterier som ikke kan vokse i nærvær av gallesalter.

Skålene fra forsøkene A og B i disse øvelsene ble pakket inn i plastpose og inkubert ved 30C med bunnen opp til neste kursdag når vi skulle undersøke veksten på skålene.

A: Effekt av vask med såpe og vann, og med alkohol (desinfeksjonsmiddel)
Vi hadde 3 MacConkey skåler og delte 2 av dem i 2 med tusj. Den ene halvdelen på begge skålene merket vi med FV = før vask. På den andre delen av den første skålen merket vi EV m/såpe= etter vask med såpe, den andre skålens del 2 merket vi EV m/alkhol.

I den tredje skålen, helte vi E.Coli celler i flytende kultur slik at agarflaten ble dekket. Etter noen minutter helte vi overskuddet over i begerglasset med klorin. Agar flaten representerte nå fuktig avføring. Vi simulerte nå et tørk ved å pakke en finger inn i ett lag toelettpapir og stryke den fingeren over agarflaten  i avføringsskålen. Deretter la vi papiret i klorinbegeret og strøk fingeren over agarflaten på FV halvdelen i den ene skålen. Etterpå vasket vi fingeren som vanlig etter et toalettbesøk og støk samme finger over den andre delen på skålen hvor vi hadde markert EV m/såpe. Vi utførte samme prosedyre på den andre skålen, men brukte etanol istedenfor såpe.

Da vi neste kursdag leste av skålene, kunne vi se at det på begge skålene i de delene hvor vi ikke hadde vasket oss, var store mengder bakterier og kolonier. I de andre delene hvor vi hadde brukt såpe og sprit, var det helt rent og vi kunne ikke se antydning til bakteriervekst. Det viser hvor viktig det er å rengjøre hender etter besøk på toalettet, og at det er liten forskjell på om vi rengjør hender med vann og såpe eller om vi bruker desinfekjson.  Med tanke på tid å energi vil det være lettere og kjappere og kun bruke desinfeksjon. Desinfeksjon skal brukes med mindre det ikke er synlig forurensing på hendene.
ILLUSTRASJON 1 A

B: Er det bedre å benytte flere lag med toalettpapir?
I denne delen av oppgaven skulle vi undersøke om det er bedre å bruke flere lag med toalettpapir. Vi tok en MacConkey skål og delte den i 3 sektorer med tusj for antall lag med papir vi brukte.Først frisket vi opp avføringsskålen med E.Coli og helte etter noen minutter det oveflødige i klorinbegeret. Vi utførte så tørk med ett lag papir, kastet papiret og strøk fingen over sektor 1. Vasket fingeren med 70% etanol og gjennomførte samme prosedyre med 2 lag papir og 3 lag papir.

Da vi kom neste kursdag for å undersøke veksten kunne vi se at bakteriefloraen var ganske stor på alle tre sektorene. Men som teorien tilsier var det mer bakterier på de flatene der vi hadde brukt minst papir. Dette er også en påminnelse om hvor viktig det er med rengjøring av hender etter toalett, til tross for at vi brukte tre lag toalettpapir var bakterieveksten stor.
ILLUSTRASJON 1B

Øvelse 2:
Smitterisiko forbundet med bruk av smykker, ringer, piercing, lær og tøy-”armbånd” og lignende
Utstyr:

1 MacConkey skål (selektivt medium for tarmbakterier)
1 Trypton-Soya-Agar skål (TSA)

Ring

Øredobber

Armbånd

1 steril vattpinne

1 rør med sterilt 0,9 % saltvann

Tusj

I denne øvelsen skulle vi undersøke risikoen for smitteoverføring fra nevnte gjenstander.  Det skulle vi gjøre ved å stryke ut prøver fra disse på overflaten av noen dyrkningsmedier fra ulike typer bakterier. 

Vi begynte med å dele de to skålene inn i tre deler og merket hver sektor med det vi skulle teste. Gruppen vår bestod av tre personer og vi fikk vær vår sektor i skålen. Objektene vi skulle undersøke var innsiden av en ring, en øredobb og ett armbånd. Prosedyren var lik på alle objektene, dyppet først den sterile vattpinnen i saltvannet og gned den frem og tilbake noen ganger på objektet. Deretter strøk vi pinnen over sektoren, først i TSA skålen og så i MacConkey skålen. Skålene ble så pakket inn i plastposer og inkubert med bunnen opp i 30 C til neste kursdag.

Da vi skulle lese av resultatene neste kursdag ble vi overrasket over å se at det i MacConkey-skålen(hvor vi skulle finne tarmbakterier) var nesten ingen antydning til noen bakterievekst. Men i TSA-skålen(som gir gode vekstbetingelser for de fleste typer bakterier) var det rikelig med vekst og kolonier. Armbåndet var det objektet som hadde minst bakterier, mens det på øredobben og ringen krydde av bakterie vekst. Det vi fikk se og oppdage da, var at selv om vi for eksempel har ring på fingeren når vi vasker oss, vil det fortsatt være store mender bakterier på den. Likeså de andre objektene, vi tar borti ulike ting og gjenstander vær dag, det er nok bakterier på kroppen vår om vi ikke også skal ha på oss disse bakterie bærende gjenstandene som fører med seg så store mengder skitt og forurensning. Det viser også hvor viktig det er når vi som jobber med syke mennesker passer på å ta av oss alt som er av ringer, øredobber og ellers løse pyntegjenstender vi har på oss, for redusere smitterisikoen så godt vi kan.

ILLUSTRASJON 2

